המשחק". "זת'ומרת?" שאל הגנב. "היי תראה, האופל הוא לא רוע," הסברתי, "האופל קיים באנשים. אלה שבהם האופל הוא החלק החזק אבל הם מתנגדים לו הופכים למרושעים כיוון שאינך יכול לנצח את עצמך במאבק שכזה. אלה שמקבלים אותו מפיקים ממנו הרבה מאוד תועלת, להם ולסובבים". "שיהיה," הגנב נאנח למשמע הפילוסופיה המסובכת הזו, "תסתכל לשם". מאות גובלינים וטרולים עמדו ביחידות סדורות לפנינו. "מחכים לפקודות" צעק טרול שעמד בראש טור של נושאי חרבות. "את מי תרצו שנהרוג?" הוסיף גובלין שפיקד על יחידת קשתים. בחנתי מפה שהופיעה לפתע לפני. "האויב נמצא כאן," הראיתי לחברי לקבוצה, "אתם יודעים על מישהו עם עבר צבאי שם?". הם נדו בראשם לשלילה והלוחמת ציינה שמה שחשוב זה עבר במשחקי פנטזיה. "כמובן. אם כך, אני מניח שהם ילכו בצורה הכי פשוטה שיש. קשתים אחורה, רגלים ופרשים קדימה. אני אוהב דברים טיפה יותר מתוחכמים. זאת התוכנית. אתה-" הצבעתי אל הגנב שדיבר איתי, "תיקח כל יחידה של קשתים מלבד שתיים אל הגבעה הזאת. כל יצור של האור בטווח הוא מטרה. את, בתור לוחמת, תיקחי את כוח הרגלים כולו מלבד ארבע יחידות ותחכי לכדור אש אדום כדי להסתער. הקוסם והגנב